Autobusu satiksme Jūrmalā

**Autobusu satiksme Jūrmalā** ir viens no sabiedriskā transporta veidiem, kas nodrošina pasažieru pārvadāšanu pilsētā. 

Kopš 2025. gada 25. maija pasažieru pārvadājumus Jūrmalā nodrošina SIA “Tukuma auto” ar zīmolu "Hansa Lines". Kopš 2025. gada 1. septembra pasažieru pārvadājumi tiek veikti 8 autobusu un mikroautobusu maršrutos.

## Vēsture
Jūrmalas autotransporta uzņēmums tika dibināts 1958. gada 20. novembrī un tolaik tā nosaukums bija “Auto Transporta kombināts”, kas veica pasažieru pārvadājums Jūrmalas pilsētā ar PAZ autobusiem un RAF markas mikroautobusiem.
 
1962. gadā uzņēmums pārdēvēts par ATU-36 (Autotransporta uzņēmums Nr.36). 1965. gadā autobusu depo parādās pirmie LAZ markas autobusi, savukārt 1974. gadā Jūrmalas pilsētas ielās sāk braukt pirmie no ārvalstīm ievestie autobusi no Ungārijas – dzeltenie Ikarus.
 
1991. gadā uzņēmums tiek nodēvēts par “Valsts Autotransporta firma Jūrmala”.  

1997. gadā uzņēmums tika privatizēts, un tas tiek nodēvēts par  SIA “Autotransporta firma Jūrmala-SV”.  No 2012. gada uzņēmumu pārdēvēja par SIA “Autobusu parks Jūrmala-SV”. 2017. gada 20. februārī uzņēmumam atkal tika mainīts nosaukums — SIA “Jūrmalas autobusu satiksme“. 

No 2025. gada 25. maija pasažieru pārvadājumus Jūrmalas pilsētā nodrošina SIA “Tukuma auto” ar zīmolu "Hansa Lines".

## Esošie autobusu maršruti
Šādi autobusu maršruti eksistē kopš 2025. gada 1. septembra.

[350px|thumb|Jūrmalas autobusu satiksmes logo līdz [2017. gads|2017. gada februārim.]]

## Bijušie autobusu maršruti

## Apmaksa par braucienu

Maksa par vienu braucienu Jūrmalas pilsētas maršrutu autobusos ir 0,90 eiro. 

5. (ekspreša) maršrutā “Bulduri — Ķemeru stacija” viena brauciena biļete maksā 1,10 eiro.

Mēnešbiļetes cena visām mēneša dienām — 22,60 eiro. Mēnešbiļetes var iegādāties Kauguros — tirdzniecības vietā "Narvesen" pie T/C “Līgo” un Dubultos — tirdzniecības vietā "Narvesen" pie dzelzceļa stacijas. Mēnešbiļetes ir derīgas visos Jūrmalas pilsētā kursējošos autobusu maršrutos.

Bez maksas jeb ar 100% atlaidi Jūrmalas pilsētas sabiedriskā transporta maršrutos (izņemot 5.maršrutā) var braukt iedzīvotāji, kuri deklarējuši pamatdzīvesvietu Jūrmalas pilsētas administratīvajā teritorijā, uzrādot Jūrmalas iedzīvotāja karti, kā arī  neatkarīgi no deklarētās dzīves vietas, uzrādot attiecīgu dokumentu, var braukt šādas iedzīvotāju kategorijas:
*I un II grupas invalīdi, bērni ar invaliditāti, kā arī personas, kuras pavada I grupas invalīdu vai bērnu ar invaliditāti;
*bērni, kas saskaņā ar Vispārējās izglītības likumu nav uzsākuši pamatizglītības apguvi;
*Jūrmalas pilsētas pašvaldības policijas darbinieki, ja viņi veic dienesta pienākumus un ir formas tērpā;
*personas, kurām pieder nekustamais īpašums Jūrmalas administratīvajā teritorijā;
*Jūrmalas pilsētā esošu izglītības iestāžu audzēkņi (līdz 24 gadiem), kas ir saņēmuši Jūrmalas iedzīvotāja karti;
*Jūrmalas pilsētas dibinātu izglītības iestāžu izglītojamie līdz 24 gadu vecumam, kuri iegūst izglītību pamata, vidējās vai profesionālās ievirzes izglītības iestādēs un ir saņēmuši viedkarti “Skolēna apliecība”

Bez maksas jeb ar 100% atlaidi Jūrmalas pilsētas sabiedriskā transporta maršrutos (izņemot 5.maršrutā) var arī braukt iedzīvotāji, kuri deklarējuši pamatdzīvesvietu Jūrmalas pilsētas administratīvajā teritorijā, uzrādot Jūrmalas iedzīvotāja karti.

50% atlaide vienreizējās braukšanas maksas biļetes iegādei sabiedriskā transporta maršrutos (izņemot 5.maršrutā) daudzbērnu ģimenes locekļiem, kuri izmanto valsts īstenoto atbalsta programmu Latvijas Goda ģimenes apliecība “3+ Ģimenes karte”.

35% atlaide vienreizējās braukšanas maksas biļetes iegādei ekspreša sabiedriskā transporta maršrutā Nr.5 Jūrmalas pilsētas izglītības iestāžu audzēkņiem, uzrādot sabiedriskā transportlīdzekļa vadītājam Jūrmalas iedzīvotāja karti vai Skolēna apliecību.

No 15. septembra līdz 14. maijam pasažieri, kuriem ir 100% atlaide vienreizējai braukšanas biļetes iegādei, pēc plkst. 21.00 var braukt bez maksas 5.maršrutā, uzrādot apliecinošu dokumentu, kas ļauj braukt bez maksas.

## Atsauces

## Ārējās saites
* Jūrmalas satiksmes oficiālā mājaslapa